༔ དེ་ལྟ་བུའི་འབུལ་བ་དང་བསོད་ནམས་དམན་པ་རྣམས་ཀྱིས་ཡིད་སྤྲུལ་གྱིས་འབུལ་བ་དམིགས་པ་སོགས་ཀྱིས་གྲངས་བསགས་ལ་
མཐར་ཐུན་བསྡུ་བ་ནི། བླ་མའི་སྐུ་ལས་འོད་འཕྲོས་འགྲོ་ཀུན་ལ༔ ཕོག་པས་སྒྲིབ་དག་སྐུ་གསུམ་ཞིང་དུ་འཁོད༔ བླ་མ་རང་ཐིམ་སྒྲིབ་བྱང་ཚོགས་གཉིས་རྫོགས༔ འབྲས་
བུ་སྐུ་གསུམ་གོ་འཕང་མངོན་གྱུར་ཤོག༔ ཅེས་བརྗོད་དེ་བླ་མའི་སྐུ་ལས་འོད་ཟེར་དཀར་པོའི་ཚོགས་འཕྲོས་ཏེ་སེམས་ཅན་ཐམས་ཅད་ལ་ཕོག་པས་སྒྲིབ་གཉིས་བྱང་ཞིང་བླ་མའི་གོ་འཕངས་ལ་བཀོད། བླ་མ་ཡང་རང་ཉིད་ལ་ཐིམ་པས་རང་གི་
སྒྲིབ་པ་གཉིས་སྦྱངས། ཚོགས་རྣམ་པ་གཉིས་རྫོགས་ནས་འབྲས་བུ་བླ་མ་སྐུ་གསུམ་གྱི་གོ་འཕང་མྱུར་དུ་ཐོབ་པར་བསམ་ལ་སེམས་མ་བཅོས་འགྱུ་བ་རང་ཐོག་ཏུ་བཞག་གོ །བཞི་པ་རྟོགས་པའི་ཡེ་ཤེས་ རང་རྒྱུད་ ལ་མངོན་དུ་བྱ་བའི་ཕྱིར་བླ་མའི་རྣལ་འབྱོར་བསྒོམ་པ་ལ།
སྤྱིར་བྱིན་རླབས་དངོས་གྲུབ་ཐོབ་པ་ལ་བླ་མ་བསྒོམ་པ་གནད་ཆེ་སྟེ་གསང་སྔགས་ཕྱི་ནང་གི་བསྐྱེད་རིམ་གྱི་ལྷ་སྐུ་འབུམ་ཕྲག་བསྒོམས་ཀྱང་ཐུན་མོང་གི་དངོས་གྲུབ་ཙམ་ལས་མི་འཐོབ་ཅིང༌། བླ་མའི་སྐུ་གཅིག་བསྒོམ་ན་མཆོག་གི་དངོས་གྲུབ་མྱུར་དུ་ཐོབ་པ་དང༌། དཀོན་
458

སྔོན་འགྲོ འི་
བརྒྱད་
ངག་འདོན།
མཆོག་ལ་མཆོད་པ་དཔག་མེད་ཕུལ་ཡང་རྒྱུ་བསོད་ནམས་ཀྱི་ཚོགས་པ་ཙམ་ལས། བླ་མ་མཉེས་པའི་མཆོད་པ་ཕུལ་བས་ཐམས་ཅད་མཁྱེན་པའི་ཡེ་ཤེས་ཐོབ་པར་འགྱུར་ཏེ་ཐོས་བསམ་གྱི་བློ་བསྐལ་པར་སྦྱངས་ཀྱང༌། བླ་མའི་སྒོམ་བྱུང་མན་ངག་གིས་མ་
ཟིན་ན་རྒྱུད་མི་གྲོལ་བས་བླ་མ་བསྒོམ་པ་གལ་ཆེ། བླ་མ་ལ་ཡང་དབྱེ་བ་དྲུག་ཏུ་དབྱེ་ཡང༌། བརྡའ་དོན་ངོ་སྤྲོད་པའི་བླ་མ་ཡོན་ཏན་ཀུན་འདུས་ཀྱི་བདག་ཉིད་དེ་ཇི་ལྟར་སྒོམ་ཞེ་ན། བླ་མའི་ཡོན་ཏན་ཟབ་མོ་ལ་ཐེ་ཚོམ་མེད་ན་གཞོན་པ་བགྲེསཔ་ཁྱིམ་པ་རབ་བྱུང་ག་ཆ་ལུགས་
གང་ཡིན་པ་ལྟར་བསྒོམ་ཞིང༌། ཡོན་ཏན་ལ་ངེས་པ་མ་ཐོབ་ཅིང་ཐེ་ཚོམ་མ་ཆོད་ན་ཆ་ལུགས་བསྒྱུར་ནས་བསྒོམ་དགོས་ཏེ། དེ་ཡང་སྣང་བས་གར་ཁྱབ་པདྨ་འོད་ཀྱི་ཞིང་ཁམས་སུ་གསལ་བའི་དབུས་སུ་རང་ཉིད་དབང་གི་སྣོད་དུ་རུང་བ་དང༌། བདེ་སྟོང་ག་ཡེ་ཤེས་བསྐྱེད་པ་
དང༌༑ རྗེས་སུ་འཛིན་པའི་རྟེན་འབྲེལ་དུ་ངོ་བོ་ཡེ་ཤེས་མཚོ་རྒྱལ་ལ་རྣམ་པ་རྡོ་རྗེ་རྣལ་འབྱོར་མ་གསལ་བའི་སྤྱི་བོར་པདྨ་ཉི་ཟླའི་སྟེང་དུ་ རྩ་བའི་བླ་མ་དང་ཐ་མི་དད་པའི་ཨོ་རྒྱན་པདྨ་འབྱུང་གནས་སྐུ་གཅེར་བུ་ལ་པཎ་ཞྭ་ཆོས་གོས་ཙམ་ལས་གཞན་རྒྱན་དང་ན་བཟའ་ སྤངས་
པ་རྡོ་རྗེ་དང་ཐོད་བུམ་ཐོགས་པ། ཡུམ་མནྡ་ར་བ་དང་མཉམ་པར་སྦྱོར་བ་འཛུམ་མདངས་གཟི་འོད་འཕྲོ་ཞིང་ཡེ་ཤེས་ལྔ་ཡི་རང་འོད་འཕྲོ་བའི་ཀློང་དུ་བདེ་ཆེན་དགྱེས་པའི་རྣམ་རོལ་དུ་བཞུགས་པར་བསམ་ལ། ཨེ་མ་ཧོ༔ རང་སྣང་རྣམ་དག་སྣང་
སྲིད་དཔལ་རིའི་ཞིང་༔ སྐད་ཅིག་རང་ཉིད་རྡོ་རྗེ་རྣལ་འབྱོར་མ༔ སྤྱི་བོར་བླ་མ་གུ་རུ་པདྨ་འབྱུང་༔ ཡབ་ཡུམ་དགྱེས་རོལ་བཞིན་འཛུམ་མདངས་བཅས་གསལ༔ ཞེས་
२३) 459
ཀ

གཏེར་ དྲག་སྔགས་གླིང་པའི་གསུང་། གསར།
གསལ་བཏབ་ཞིང༌། ཧཱུྃ༔ ཨོ་རྒྱན་ཡུལ་གྱི་ནུབ་བྱང་མཚམས༔ པདྨ་གེ་སར་སྡོང་པོ་ལ༔ ཡ༷་མཚན་མཆོག་གི་དངོས་གྲུབ་བརྙེས༔ པདྨ་འབྱུང་གནས་ཞེས་སུ་གྲགས༔
འཁོར་དུ་དཔའ་བོ་མཁའ་འགྲོས་བསྐོར༔ ཁྱེད་ཀྱི་རྗེས་སུ་བདག་སྒྲུབ་ཀྱི༔ བྱིན་གྱིས་བརླབ་ཕྱིར་གཤེགས་སུ་གསོལ༔ ཨོཾ་ཨཱཿཧཱུྃབཛྲ་གུ་རུ་པདྨ་ཐོད་ཕྲེང་རྩལ་
བཛྲ་ས་མ་ཡ་ཛཿསིདྡྷི་ཕ་ལ་ཧཱུྃ་ཨཱཿ ཞེས་བརྗོད་པ་དང༌། འོག་མིན་པདྨ་དྲ་བ་ནས་བླ་མ་སྐུ་གསུམ་གྱི་ལྷ་ཚོགས་གཞན་ཡང་རྩ་གསུམ་རྒྱལ་བ་རབ་འབྱམས་ཐམས་ཅད་ཉི་ཟེར་ལ་རྡུལ་འཁྲིགས་པ་ལྟར་བྱོན་ནས་སྤྱི་བོའི་བླ་མ་ལ་ཐིམ་པས་སྐྱབས་
གནས་ཀུན་འདུས་ཀྱི་བདག་ཉིད་དུ་བསམས་ལ། སྤྲོ་ན་ཚོགས་བསགས་སྐབས་ཀྱི་ཡན་ལག་བདུན་པ་དམིགས་པ་དང༌བཅས་བཏང་ན་ལེགས་ཤིང༌། མ་བྱས་ཚེ་ཆད་པའི་སྐྱོན་མེད་དོ། །དེ་ནས་གསོལ་བ་བཏབ་ཅིང་རྒྱུ་རྡོ་རྗེ་བཞི་ཡི་ངོ་བོ་སྒྲུབ་པ་ལ། རྩ་བའི་བླ་མ་ཉིད་དུས་
གསུམ་གྱི་སྐྱབས་ཡུལ་ཐམས་ཅད་འདུས་པས་ན། ཡོན་ཏན་གྱི་ངང་ནས་སངས་རྒྱས་དང་མཉམ། བཀའ་དྲིན་གྱི་ངོས་ནས་སངས་རྒྱས་སྟོང་ལས་ལྷག་པར་ཆེ། ཡོན་ཏན་རེ་རེའི་ཆ་ཡང་དཔག་ཏུ་མི་ནུས་པས། གསོལ་བ་བཏབ་པ་ཙམ་གྱིས་མཆོག་ ཐུན་གྱི་དངོས་གྲུབ་འབད་
མེད་དུ་འབྱུང་བ་ཡིད་བཞིན་གྱི་ནོར་བུ་རིན་པོ་ཆེ་ཁྱེད་ལ་བསྟེན། ཁྱེད་ལ་རེ། ཁྱེད་ཉིད་མཁྱེན་སྙམ་པའི་གདུང་ཤུགས་དྲག་པོས་གསོལ་བ་ཕུར་ཚུགས་སུ་གདབས་པ་ནི། ཨོཾ་ཨཱཿཧཱུྃ༔ གཅིག་ཆོག་རྒྱལ་པོ་གུ་རུ་པདྨ་འབྱུང་༔ རྩེ་གཅིག་
460

৩৩%
མོས་གུས་གདུང་བས་གསོལ་བ་འདེབས༔ རང་བྱུང་སེམས་ཉིད་འོད་གསལ་སྙིང་པོའི་དོན༔ འཁོར་འདས་གཞི་གྲོལ་རིག་རྩལ་ཆོས་སྐུར་
རྟོགས༔ མངོན་གསུམ་འོད་གསལ་སྣང་བཞི་ཟད་སར་འཁྱོལ༔ གདོས་བཅས་ཕུང་པོ་གདོད་མའི་གཞི་དབྱིངས་སུ༔ འཇའ་ལུས་འཕོ་ཆེན་དྲི་མེད་འོད་ཀྱི་སྐུ༔gོད་
ལྟ་ཉིད་དུ་འགྲུབ་པར་བྱིན་གྱིས་རློབས༔ ཅེས་བྱིན་རླབས་ཞུགས་པའི་རྟགས་ལུས་ཀྱི་བ་སྦུ་གཡོ་བ། མིག་ནས་མཆི་མ་འཁྲུག་པ། ལུས་སེམས་ཚུགས་མི་ཐུབ་པ་ལྟ་བུ་མ་བྱུང་གི་བར་དུ་གསོལ་བ་ཤུགས་དྲག་ཏུ་བཏབ་ནས། སླར་ཡང་མཽས་གུས་
བཟོད་དུ་མེད་པའི་ངང་ནས། སྐྱབས་གནས་ཀུན་འདུས་གུ་རུ་རིན་པོ་ཆེ༔ གསོལ་བ་འདེབས་སོ་ཐུགས་རྗེའི་སྤྱན་གྱིས་གཟིགས༔ རང་རིག་ཆོས་ཉིད་འོད་གསལ་སྙིང་པའི་༔
དོན༔ ད་ལྟ་ཉིད་དུ་རྟོགས་པར་བྱིན་གྱིས་རློབས༔ ཞེས་གྲངས་ཀྱིས་གཙོ་བོར་བཟུང་ལ་གསོལ་བ་གདབས་མཐར་ཐུགས་རྗེ་བྱིན་རླབས་བསྐུལ་བའི་ཕྱིར། ཨོཾ་ཨཱཿཧཱུྃ༔བཛྲ་གུ་རུ་པདྨ་སིདྡྷི་ཧཱུྃ༔ ཞེས་ཐུགས་དམ་
བསྐུལ་བའི་སྔགས་བརྒྱ་སྟོང་ཁྲི་འབུམ་སྣང་གྲགས་རིག་གསུམ་ལྷ་སྔགས་ཡེ་ཤེས་ཀྱི་རོལ་པར་ཤེས་པའི་ངང་ནས་བཟླས་པ་བྱ། དེ་ནས་བྱིན་རླབས་དབང་བཞི་བླང་བ་ལ། སྤྱི་བོའི་བླ་མ་ཡབ་ཡུམ་སྦྱོར་བ་མཛད་པའི་བྱང་སེམས་སྦྱི་བོ་ནས་བབ་མགྲིན་པ་ཡན་ཆད་གང༌ །
F
२३) 461
སྔོན་འགྲོ འི་
དགུ་

གཏེར་ དྲག་སྔགས་གླིང་པའི་གསུང་། གསར།
བདེ་ཆེན་དགའ་བའི་ཡེ་ཤེས་མྱོང༌། ལུས་ཀྱི་ལས་དང་རྩའི་སྒྲིབ་པ་དག སྤྲོས་བཅས་བུམ་དབང་ཐོབ། སྣང་སྲིད་གཞིར་བཞེངས་ཀྱི་དཀྱིལ་འཁོར་བསྒོམས་པ་ལ་དབང༌། བསྐྱེད་རིམ་ཀྱི་ཡེ་ཤེས་སྨིན༌། འབྲས་བུ་སྐུ་རྡོ་རྗེ་སྤྲུལ་སྐུ་ཐོབ་པའི་སྐལ་བ་རྒྱུད་ལ་བཞག་པར་བསམ།
དེ་བཞིན་དུ་སྙིང་ག་ཡན་ཆད་གང༌། བདེ་ཆེན་མཆོག་ཏུ་དགའ་བའི་ཡེ་ཤེས་མྱོང༌། ངག་གི་ལས་དང་རླུང་གི་སྒྲིབ་པ་དག སྤྲོས་མེད་གསང་བའི་དབང་ཐོབ། སྐྱེ་མེད་རང་བྱུང་རྡོ་རྗེའི་བཟླས་པ་ལ་དབང༌། རླུང་དང་གཏུམ་མོའི་ཡེ་ཤེས་སྨིན། འབྲས་བུ་གསུང་རྡོ་རྗེ་ལོངས་སྐུ་
ཐོབ་པའི་སྐལ་བ་རྒྱུད་ལ་བཞག་པར་བསམ། ལྟེ་བ་ཡན་ཆད་གང༌། བདེ་ཆེན་ཁྱད་དགའི་ཡེ་ཤེས་མྱོང༌། ཡིད་ཀྱི་ལས་དང་ཐིག་ལེའི་སྒྲིབ་པ་དག ཤིན་ཏུ་སྤྲོས་མེད་ཤེས་རབ་ཡེ་ཤེས་ཀྱི་དབང་ཐོབ། བདེ་ཆེན་ཕོ་ཉའི་ལམ་བསྒོམ་པ་ལ་དབང་། མཚོན་བྱེད་དཔེ་ཡི་ཡེ་ཤེས་
སྨིན༑ འབྲས་བུ་ཐུགས་རྡོ་རྗེ་ཆོས་སྐུ་ཐོབ་པའི་སྐལ་བ་རྒྱུད་ལ་བཞག་པར་བསམ། རྐང་མཐིལ་ཡན་ཆད་གང༌། བདེ་ཆེན་ལྷན་ཅིག་སྐྱེས་དགའི་ཡེ་ཤེས་མྱོང༌། ཀུན་གཞིའི་ཡིད་ཤེས་ཀྱི་སྒྲིབ་པ་དག རབ་ཏུ་སྤྲོས་མེད་དོན་དབང་ཐོབ། ཀ་དག་ལྷུན་གྲུབ་ཟུང་འཇུག་སྒོམ་པ་ལ་
དབང་༑ དབྱིངས་རིག་ཟུང་འཇུག་གི་ཡེ་ཤེས་སྨིན། འབྲས་བུ་ཡེ་ཤེས་རྡོ་རྗེ་ངོ་བོ་ཉིད་ཀྱི་སྐུ་ཐོབ་པའི་སྐལ་བ་རྒྱུད་ལ་བཞག་པར་བསམ་ལ་ལུས་ཐམས་ཅད་བྱང་སེམས་ཀྱིས་དཀར་ལྟེམ་མེར་གང་བས་བདེ་སྟོང་བསམ་མི་ཁྱབ་པའི་ཡེ་ཤེས་ཁྱད་པར་ཅན་རྒྱུད་ལ་སྐྱེ་བར་
བསམ་ལ། བླ་མ་ཡབ་ཡུམ་སྦྱོར་མཚམས་བྱང་སེམས་རྒྱུན༔ སྤྱི་བོར་བབ་པས་དགའ་བའི་ཡེ་ཤེས་མྱོང་༔ ལུས་དང་རྩ་ཡི་སྒྲིབ་དག་བུམ་དབང་ཐོབ༔ མགྲིན་པར་བབ་
462

སྔོན་འགྲོའི་
པས་མཆོག་དགའི་ཡེ་ཤེས་མྱོང་༔ ངག་དང་རླུང་གི་སྒྲིབ་དག་གསང་དབང་ཐོབ༔ སྙིང་གར་བབ་པས་ཁྱད་དགའི་ཡེ་ཤེས་མྱོང་༔ ཡིད་དང་
ཐིག་ལེའི་སྒྲིབ་དག་ཤེར་དབང་ཐོབ༔ རྐང་མཐིལ་ཡན་གང་ལྷན་སྐྱེས་ཡེ་ཤེས་མྱོང་༔ ཆ་མཉམ་ཡིད་ཤེས་སྒྲིབ་དག་དོན་དབང་ཐོབ༔ ལྷ་སྐུ་སྒོམ་དང་རང་བྱུང་རྡོ་
རྗེའི་བཟླས༔ བདེ་ཆེན་ཕོ་ཉ་ཟུང་འཇུག་སྒོམ་ལ་དབང་༔ ཞེས་སོགས་དབང་བླངས་ཤིཤྀང་དོན་དམ་པའི་དབང་ལ། བླ་མ་ཚངས་བུག་ནས་བྱོན་སྙིང་དབུས་བཞུགས༔ བདེ་ཆེན་འོད་ཞུ་
ྋའོད་ལྔའྀ་ཐིག་ལེར་གྱུར༔ སྣོད་བཅུད་རང་ཐིམ་རང་ཡང་ཐིག་ལེར་ཐིམ༔ བླ་མའི་ཐུགས་དང་རང་སེམས་དབྱེར་མེད་པ༔ ཤིན་ཏུ་འོད་གསལ་ཆོས་སྐུའི་རོལ་
པར་བལྟ༔ ཅེས་བརྗོད་ཅིང་བླ་མ་དགྱེས་འཛུམ་དང་བཅས་སྤྱི་བོའི་ཚངས་བུག་ནས་ཞུགས་སྙིང་དབུས་སུ་བཞུགས་པ་ལས་བདེ་བ་ཆེན་པོའི་རང་བཞིན་འོད་དུ་ཞུ། འོད་ལྔའི་ཐིག་ལེ་ཡེ་ཤེས་ལྔ་ཡི་རང་མདངས་དང་ལྡན་པར་གྱུར་པ་བསམ། ཕྱི་ཡི་སྣོད་བཅུད་ཐམས་
ཅད་རང་རྣལ་འབྱོར་མ་ལ་ཐིམ། རང་ཡང་འོད་ལྔའི་ཐིག་ལེ་ལ་ཐིམ། བླ་མའི་ཐུགས་དང་རང་སེམས་དབྱེར་མེད་དུ་འདྲེས་ཏེ། ཤིན་ཏུ་འོད་གསལ་བ་ཆོས་སྐུའི་རོལ་པར་ཡུན་རིང་དུ་བལྟ་བ་ངེས་པ་དོན་གྱི་བླ་མ་སྟེ། རང་གི་རྣམ་རྟོག་གི་རྦ་རླབས་ཆེས་ཆེར་ཞི། ཏིང་ངེ་འཛིན་
དག་དང་རླུང་གི་སྒྲིབ་དྲུག་གསང་དབང་ཐོབ་སྤྱིང་གར་བད་པས་ཁྱད་དགའི་ཡེ་ཤེས་མྱོང་
ངག་འདོན།
હું (33)
463

གཏེར་ དྲག་སྔགས་གླིང་པའི་གསུང་། གསར།
མུ་མཐའ་མེད་པ་སྐྱེ། རིག་པའི་རྩལ་ཟིན། སྣང་བཞི་མཐར་ཕྱིན། མཐར་ཐུག་འཕོ་ཆེན་དྲི་མེད་འོད་སྐུ་འགྲུབ་པའི་གནད་དེ་ངེས་པར་གལ་ཆེ། མཐར་ཐིག་ལེ་དེ་ཡང་འཇའ་ཚོན་ནམ་མཁའ་ལ་ཡལ་བ་ལྟར་ཀ་དག་དམིགས་བསམ་དང་བྲལ་བའི་ངང་དུ་མཉམ་པར་ འཇོག་
གོ ༑དེ་ལས་ལྡང་བ་ན། གཞི་ལུས་ཞིང་གི་བཀོད་པ་དང་བཅས་སྔར་བཞིན་གསལ་གདབ་ལ། དཔལ་ལྡན་རྩ་བའི་བླ་མ༴ ཞེས་པ་དང༌། དཔལ་ལྡན་བླ་མའི་རྣམ་པར༴ ཞེས་དང༌། སྐྱེ་བ་ཀུན་ཏུ་ཡང་དག༴ ཞེས་
སོགས་རྗེས་འཛིན་སྨོན་ལམ་གདབ་བོ། དུས་རྟག་ཏུ་དྲན་ཤེས་བག་ཡོད་ཀྱི་སྒོ་ནས་བླ་མ་སྐད་གཅིག་ཙམ་མི་བརྗེད་པ་སྤྱོད་ལམ་ཀུན་ཏུ་སྣང་བ་ཐམས་ཅད་ཕྱི་ཡི་ཡུལ་མེད། ནང་གི་བློ་ཡི་འཁྲུལ་བ་བཟུང་བ་ཙམ་ལས་མེད་པ་ཐག་བཅད་དེ། སྒྱུ་མ་དང་རྨི་ལམ་ལྟ་ བུའི་ལམ་དུ་
ཁྱེར༑ བྱུང་ཚོར་གྱི་རྟོག་པའི་བློ་མེད། བསམ་བརྗོད་བྲལ་བའི་ཡུལ་ལས་འདས། རང་རིག་པའི་ཡེ་ཤེས་ནི། ཆོས་ཐམས་ཅད་ཀྱི་གནས་ལུགས་གདོད་མ་ནས་དག་པའི་ཀ་དག་གཏིང་གསལ་འདུས་མ་བྱས་པའོ། །ཚོགས་དྲུག་ག་སྣང་བ་གང་ཤར་ཡང་དེ་ལ་མི་སྤྱོད་པ་ཆོས་
ཉིད་རང་གི་ངོ་བོའི་ངང་དུ་ཀློད་པར་བྱ་ཞིང་ཤར་གྲོལ་དུས་མཉམ་ནམ་མཁའི་རྣལ་འབྱོར་དུ་བྱ། ཞིབ་ཏུ་ལྷག་མཐོང་གནད་ཁྱད་པར་ཅན་བླ་མའི་གདམས་ངག་གི་ཁྲིད་ཡིག་གཞན་ལས་རྟོགས་པར་དགོས་སོ། །གང་ལྟར་ཡང་མཚན་མོའི་རྣལ་འབྱོར་ནི། ཉལ་ཁར་བླ་མ་སྤྱི་
བོར་བསྒོམ་ལ་གསོལ་བ་ཤུགས་དྲག་ཏུ་འདེབས། བླ་མ་ཚངས་བུག་ནས་མར་བྱོན་སྙིང་པདྨ་འདབ་བརྒྱད་ཀྱི་རྣམ་པར་གྱུར་པའི་དབུས་སུ་ཞལ་འཛུམ་དགྱེས་པའི་ཚུལ་གྱིས་བཞུགས་པའི་ཞལ་རས་སོགས་ཤེས་པ་གཏད་དེ། སྐུའི་འོད་ཀྱི་རང་ གི་ ལུས་ ཀྱི་ནང་ཐམས་ཅད་
464

སྔོན་འགྲོའི་ བཅུ་གཅིག་བྱོན། ངག་འདོན།
གསལ་ལྷང་ངེ་ཁྱབ་པར་མོས་ལ། བླ་མའི་ཐུགས་དང་རང་སེམས་དབྱེར་མེད་ཀྱི་ངང་དུ་སྐྱོང་ལ། གཉིད་ལོག་ཁར་འོད་དེ་མ་ཐུབ་པའི་ཚུལ་གྱིས་སྣོད་བཅུད་ཐམས་ཅད་ལ་ཕོག་འོད་དུ་ཞུ་ནས་རང་ལ་ཐིམ། རང་སྙིང་ཁའི་བླ་མ་ལ་ཐིམ། དེ་ཡང་འོད་གསལ་
གྱི་དབྱིངས་ཐིམ་པར་མོས་ལ་རིག་པ་འཛིན་མེད་དུ་གཉིད་ལོག །གློ་བུར་སད་ན་འཁྲུལ་འབྱམས་སུ་མི་གཏོང་བ་གནས་ལུགས་ཀྱི་ངང་དུ་གཉིད་ལོག་གོ །དེ་ལྟར་ ཡུན་ དུ་བསྒོ ོམ་ན་རྨི་ལམ་ཟན་པ་ སོགས་འབྱུང་བས་ནན་ཏན་བྱ། ཐོ་རངས་ལྡང་བའི་རྣལ་འབྱོར་ནི་གོང་དུ་
བཤད་པ་ལྟར་རོ། །མོས་གུས་དམ་ཚིག་རྣམ་པར་དག་པའི་སྒོ་ནས་སྔོན་འགྲོའི་ལམ་འདི་ཉམས་རྟོགས་ཐོན་པར་འབད་ན་དངོས་གཞིའི་ཉམས་རྟོགས་ཀྱི་ཡོན་ཏན་སྐྱེ་བ་ལ་ཚེགས་མེད་པས་སྔོན་འགྲོའི་གཞི་ཐེག་པ་ངེས་པར་གལ་ཆེ། དེ་ལྟར་སྔོན་འགྲོའི་ཚུལ་ལ་ཉམས་མྱོང་
སྐྱེད་དེ་དངོས་གཞི་ཁྱད་པར་གྱི་ཁྲིད་ལ་ཞུགས་སྟེ་ཉམས་སུ་བླངས་པས་ཚེ་འདིར་ཟུང་འཇུག་རྡོ་རྗེ་འཆང་གི་གོ་འཕང་ངེས་པར་བརྙེས་པར་གདོན་མི་ཟའོ། །ཞེས་རང་གཏེར་དགོངས་ཟབ་པདྨའི་ཐུགས་ཐིག་ལས་ཐུན་མོང་དང་ཐུན་མོང་མ་ཡིན་པའི་སྔོན་འགྲོའི་ངག་འདོན་
བསགས་སྦྱངས་འཕྲུལ་གྱི་གསང་ལམ་རྡོ་རྗེའི་ཚིག་རྐང་ཇི་ལྟར་བྱུང་བ་ལ་ཕྲན་བུ་ཁ་འགེངས་འོས་དང༌། དམིགས་རིམ་ཁྲིད་ཀྱི་ས་བཅད་ཕྲན་ཚེག་གིས་བརྒྱན་ཏེ་རང་དང་སྐལ་བ་མཉམ་པ་གདུལ་བྱ་རྗེས་སུ་འཇུག་འདོད་རྣམས་ ཀྱི་ཉམས་ལེན་བདེ་ཕྱིར་བཀླག་ཆོག་ནག་
འགྲོས་སུ་བཏབ་པ་ཡེ་ཤེས་ལམ་འཇུག་ཞེས་བྱ་བ་འདི་ཡང༌། ཁོ་བོ་དཔལ་འབར་རིག་འཛིན་མིང་ཁུར་ཀུན་བཟང་བདེ་ཆེན་པདྨ་ཕྲིན་ལས་སམ། ཨོ་རྒྱན་ཆེན་པོའི་བཀའ་ཡི་ལུང་གིས་ཨོ་རྒྱན་བདུད་འདུལ་དྲག་སྔགས་གླིང་པ་ཕྲིན་ལས་འགྲོ་འདུལ་རྩལ་ཞེས་འབོད་པ་ རང་
F
२३) 465

གཏེར་ དྲག་སྔགས་གླིང་པའི་གསུང་། གསར།
གི་བསྟི་གནས་གདམ་ཕུ་དཔལ་གྱི་སྒྲུབ་གནས་བདེ་ཆེན་ཀུན་བཟང་རྩེའི་གཟིམ་སྐྱིལ་བདེ་ཆེན་ཟབ་ཡངས་རབ་འཁྱིལ་དུ་ལེགས་པར་བཀོད་པའི་ཡི་གེའི་འདུ་བྱེད་པོ་ནི་དྲུང་པདྨ་བདེ་འབྱུང་ནས་བགྱིས་པས་འབྲེལ་ཚད་ སྒྲིབ་གཉིས་ཀྱི་བག་ཆགས་དབྱིངས་སུ་ཞི་ཏེ་ཀུན་
བཟང་གདོད་མའི་གོ་སར་དབུགས་འབྱིན་པའི་རྒྱུར་གྱུར་ཅིག སརྦ་མངྒ་ལཾ། དགེའོ།། །།
466

ཀུན་བཟང་ གཅིགདགོངས་ཀློང་།